En marzo de 1992 bi ha un referendum boicoteyato por os serbios que proclama a independencia de Bosnia y poco dimpués se forma a Republica Serbia de Bosnia-Herzegovina que encomienza a guerra prenendo o control d'as zonas de mayoría serbia y atacando zonas con muita población serbia como Sarajevo (a ciudat ye de mayoría musulmana pero os lugars  d'a redolata no), Posavina (de mayoría crovate pero necesaria pa dar continuidat territorial a los serbios), y ciudatz grans de Bosnia Oriental de mayoría musulmana. En l'aria de Bosnia Oriental a man d'a muga os musulmans no controlan que bells enclaus como Gorazde, Srebenica, Zepa, etz... A lo principio os crovates luitaban contra os serbios chunto con os musulmans y prenen o control d'Herzegovina occidental y muitas localidatz de Bosnia Central de mayoría crovate u de mayoría musulmana como Kiseljak. Os  refuchiatos musulmans d'atras zonas fan que aumente o porcentache de poblazión musulmana en puestos como Mostar.